Casa de 7.000.000 $ a Carei Delevingne a ars complet: "Inima mea este zdrobită"
Clipe de coșmar pentru actrița și modelul britanic Cara Delevingne (31 de ani). Vila ei de lux din Los Angeles, California, a ars în întregime vineri dimineață. Echipajele de pompieri s-au luptat ore întregi cu flăcările care au izbucnit pe proprietatea de 6.650 de metri pătrați, iar o persoană care se afla în casă a ajuns la spital, notează click.ro.
Cara Delevingne a crezut că și-a pierdut cele două pisici persane în incendiu. "Inima mea este zdrobită astăzi. Nu pot să cred. Viața se poate schimba într-o clipă, așa că prețuiește ceea ce ai", a scris manechinul pe pagina sa de Instagram, conform sursei citate. Ulterior, ea a revenit cu o veste bună și a publicat noi imagini cu cele două feline, după ce au fost salvate din casa distrusă de flăcări. "Mulțumesc din suflet pompierilor și oamenilor care s-au prezentat să ajute", a mai spus Cara.
Sursa foto: Facebook